cyanic-selkie/wikianc huggingface dataset:
Կլեոպատրա և Կեսար
Պատմական անճշտություն
Պլուտարքոսի «Զուգահեռ վարքագրություններ» աշխատության թարգմանության մեջ, որ կատարել են Ջոն Լենգբորնն ու նրա եղբայր Ուիլյամը, և հրատարակվել է 1770 թվականին, նյութի նկարագրության մեջ, որով Կլեոպատրան թափանցել է պալատ, առաջին անգամ օգտագործվել է «գորգ» բառը՝ «խիտ նյութից գործվածք» իմաստով։ Միևնույն ժամանակ Պլուտարքոսը գրել է այն մասին, որ այժմ հայտնի է որպես ուսապարկ, սակայն գործածված բառի իմաստային փոփոխությունը լեգենդ է վերագրել գորգի մեջ թաքնված Կլեոպատրիայի մասին այլ իմաստով, որը պատմականորեն անստույգ է, սակայն ժամանակակից մշակույթում հայտնի է դարձել հիմնականում Ժերոմի շնորհիվ ։
Գրականություն
Կատեգորիա:1866 նկարներ Կատեգորիա:Կլեոպատրա Կատեգորիա:Մերկ կանանց պատկերով նկարներ Կատեգորիա:Ժան Լեոն Ժերոմի նկարներ Կատեգորիա:Մասնավոր հավաքածուներում գտնվող նկարներ
Գաուսի օրենք
Գաուսի օրենք, էլեկտրադինամիկայի հիմնական օրենքներից մեկն է, որը ընդգրկված է Մաքսվելի հավասարումների համակարգում։ Արտահայտում է կապը E վեկտորային դաշտի և նրան ստեղծող լիցքի մեծության միջև (V ծավալում S մակերեսով սահմանափակված)։
Գաուսի օրենքը ճիշտ է ցանկացած դաշտերի համար, որի համար ճշմարիտ Կուլոններ օրենքը կամ դրա համարժեքը Գաուսի օրենքը և Կուլոններ օրենքը սերտորեն կապված են ֆիզիկական բովանդակությամբ։ Ինչ - որ իմաստով, կարելի է պնդել, որ Գաուսի օրենքը Կուլոնի օրենքի անբաժանելի ձևակերպում է, կամ հակառակը, որ Կուլոնի օրենքը հետևանք է Գաուսի օրենքից Նրանցից ենթադրել թե որն է ենթադրություն և որը ազդեցություն, կախված է, թե ինչ աքսիոմատիզացիա մենք կընտրենք էլեկտրադինամիկայի համար։ Մենք կընտրենք մեկը կամ մյուս գրեթե նշանակություն չունի, երկուսն]] էլ հավասար են, իսկ էլեկտրաստատիկայի համար ամբողջովին ճիշտ են։
Այսպիսով մեկ կամ մյուսի ընտրությունը «որպես կառուցման տեսություան հիմք» - պայմանավորված է մեր կամայական ընտրությամբ։ Սակայն, դուք պետք է կատարեք մի վերապահում. Եթե ենթադրել, որ Կուլոնի օրենքը և Գաուսի օրենքը են համարժեք, ապա մենք կարող ենք պնդել, հետևյալն էլ, որ Գաուսի օրենքը հետևում է Կուլոնի օրենքից, իսկ Կուլոնի օրենքը հետևում է այն դեպքում, Մաքսվելի հավասարումներից էլեկտրոստատիկայում, այդպիսով Երկրորդ Մաքսվելի հավասարումը (էլեկտրական դաշտը գոյանում է էլեկտրական լիցքերի առկայությամբ, այն մրրկային չէ, ուժագծերը փակ չեն, սկսվում են դրական, վերջանում են բացասական լիցքերից։) հետևում է Գաուսի թեորեմը որը համարվոմ է ավելորդ։
==== Գաուսի օենքը փորձնաքանորեն է ստացված և E վեկտորային դաշտի ու նրան ստեղծող լիցքի մեծության միջև կապն է հաստատում։ Դիտարկենք ինչ-որ մի V-ծավալ, որ S մակերեսով է սահմանափակված։ Եթե ծավալի ներսում գտնվում է էլեկտրական լիցք, ապա նրա մեծությունը -ի բաժանված համընկնում է մակերեսով վեկտորային դաշտի հոսքի հետ։ ====
<CENTER>
</CENTER>
Նշենք, որ Գաուսի թեորեմի ինտեգրալային տեսքը բնութագրում էլեկտրական դաշտի աղբյուրների և էլեկտրական դաշտի բնութագրերի (լարման և ինդուկտիվության) միջև կապը կամայական V ծավալի մեջ։
Քանի որ ծավալը կամայական էր ընտրված, ուրեմն Գաուսի թեորեմի Դիֆերենցիալ տեսքը. Այս բանաձևի ֆիզիկական իմաստն այն է, որ էլեկտրական դաշտի ակունքներ կարող են ծառայել միայն էլեկտրական լիցքերը։ Այս օրենքից կարելի է դուրս բերել էլեկտրաստատիկայի հիմնական օրենքը-Կուլոնի օրենքը Գաուսի օրենքը բնութագրում է նաև լիցքի պահպանման օրենքը, որը կարող ենք ցույց տալ Մաքսվելի հավասարումներից (divĒ=ρ/ε0)։ Ստացանք լիցքի պահպանման օրենքը, որը, ինչպես գիտենք, ճիշտ է։ Եվ հակառակը, եթե մենք ընդունում ենք Մաքսվելի հավասարումները, ապա կգանք այն եզրակացության, որ լիցքը պահպանվում է։ Հայտնի չէ, թե ինչ կկատարվեր աշխարհում առանց լիցքի պահպանման։ Ըստ բերված հավասարումների տարածության տոյալ կետում և տվյալ պահին, մի կետային լիցք դիտարկելու համար, այն նախապես պետք է բերել ինչ-որ կետից։ Եվս մի եզրակացություն։ Էլեկտրական և մագնիսական դաշտերի համալիրը ինքն իրեն պահպանում է։ Դա կատարվում է Ֆարադեյի երևույթի և շեղման հոսանքի միջոցով։ Այլ կերպ չի ել կարող լինել։ Ենթադրենք մագնիսական դաշտն անհետացել է։ Ասել է, թե կգոյանա փոփոխական մագնիսական դաշտ, որը նույն օահին կստեղծի էլեկտրական դաշտ։ Եթե էլեկտրական դաշտը փորձեր անհետանալ, ապա փոփոխական էլեկտրական դաշտը կծներ նոր մագնիսական դաշտ։ Հետևաբար անընդհատ փոհազդելով, մեկը մյուսի մեջ լցվելով, նրանք կպահպանվեն հավիտյան, կարծես մի պար բռնած մի դաշտը ստեղծում է մյուսին, իսկ երկրորդը՝ առաջինին։);
Կատեգորիա:Ֆիզիկայի օրենքներ Կատեգորիա:Էլեկտրադինամիկա Կատեգորիա:Մագնիսականություն
Չատոնու Թեփիսի
Չատոնու Թեփիսի, վաղ նեոլիթյան ամենահնագույն (մեր թվարկությունից առաջ VIII հազարամյակ) բնակավայրը Հայկական լեռնաշխարհում, Հայոց Աղձնիք նահանգի Անգեղտուն գավառում, Արևմտյան Տիգրիսի աջ վտակներից մեկի ափին [այժմ՝ Թուրքիայի Դիարբեքիրի վիլայեթի Էրգանի (Արղանա) ավանի մոտ]։ 1963 թվականից ընդհատումներով պեղել է ամերիկա-թուրքական արշավախումբը՝ Ռ․ Բրեյդվուդի և Հ․ Չամբելի ղեկավարությամբ։ Չատոնու Թեփիսին 250 մետր առավելագույն տրամագծով և 4, 5 մետր բարձրությամբ օվալաձև, արհեստական բլուր-բնակատեղի է։ Ունի 5 հաջորդական հորիզոնական մշակութային շերտ։ Ստորին՝ 2-րդ և 3-րդ շերտերում, հայտնաբերվել են ուղղանկյուն, կենտրոնական սենյակից ու կից փոքր խցերից բաղկացած, մինչև 5x10 մ² մակերեսով քարակերտ տներ և 9x10 մ² չափի խոշոր կառույց, որի հատակը պատված է գունավոր խճաքարերով։ Վերին՝ 4-րդ և 5-րդ շերտերում բացվել են նույնպես ուղղանկյուն, սակայն հում աղյուսով կառուցված տներ։ 4-րդ շերտում պեղվել է նաև 6–7 փոքր սենյակից բաղկացած արհեստանոց և հայտնաբերվել տան կավե մոդել։ Չատոնու Թեփիսին յուրացնողից արտադրող տնտեսության անցման ժամանակաշրջանի բնակավայր է։ Ստորին շերտերում հանդիպում են միայն շան ոսկորներ և հացահատիկի մնացորդներ, իսկ վերին շերտերում՝ մշակովի այլ բույսերի (2 տեսակի հացահատիկ, սիսեռ, ոսպ, գլուլ և այլն) ու ընտելացված կենդանիների (ոչխար, այծ, խոզ) տեսակներ։ Չատոնու Թեփիսիից գտնվել են նաև քարե ամանների ու նախնական խեցանոթների բեկորներ (գտնված է միայն 2-րդ շերտում, մյուս շերտերում բացակայում է), քարե (կայծքար, Բյուրակն բարձրավանդակից, Սիփան, Նեմրութ սարերից բերված օբսիդիան) ու ոսկրե բազմաթիվ գործիքներ, կավե փոքր արձանիկներ, ծովախեցիներ (վկայում են Միջերկրական ծովի ափերի հետ փոխանակային կապերի մասին)։ Խոշոր հայտնագործություններ են Արդանա Մադենի հանքերից բերված պղնձի բնակտորներից կռմամբ ու գայլիկոնմամբ պատրաստված իրերը (ուլունքներ, հելուններ, ասեղներ և այլն)։
Կատեգորիա:Հայկական լեռնաշխարհ Կատեգորիա:Նեոլիթյան բնակավայրեր Հայաստանում Կատեգորիա:Թուրքիայի նախկին բնակավայրեր Կատեգորիա:Համաշխարհային ժառանգություն Թուրքիայում Կատեգորիա:Փոքր Ասիա Կատեգորիա:Հարավարևելյան Անատոլիայի հնավայրեր
Ալյոնա Շիշկովա
Ալյոնա Շիշկովա (Алёна Шишкова,, ), ռուս գլամուրային մոդել և գեղեցկության թագուհի։ Ռուսական «Maxim» տղամարդկանց ամսագրի գլամուրային ֆոտոշարքերի մոդել է , անցկացրել է առևտրային գովազդային արշավներ և քայլել նորաձևության ցուցադրություններին։ Մասնակցել է «Միսս Ռուսաստան 2012» մրցույթին և արժանացել «Վիցե Միսս Ռուսաստան» տիտղոսին ։
Վաղ կյանք
Ալյոնա Շիշկովան ծնվել է Տյումենում, Նադեժդա և Ալեքս Շիշկովների ընտանիքում։ Սովորել է Տյումենի պետական համալսարանի իրավունքի, տնտեսագիտության և կառավարման ֆակուլտետում՝ «Մենեջմենթ» մասնագիտությամբ ։
Գործունեություն
Վաղ տարիներին հաճախել է երաժշտական դպրոցի դասական վոկալի և կիթառի բաժին։ 13 տարեկանում «Fashion collection» ամսագրի նկարահանումներին մասնակցելուց հետո նա մասնակցել է «Image 2008» գեղեցկության մրցույթին և նվաճել «Միսս Հույս» և «Միսս Երազանք» տիտղոսները։ 2009 թվականին նվաճել է «Միսս արևի լույս» տիտղոսը։ 2012 թվականին հաղթել է երկրորդ` «Վիցե Միսս Ռուսաստան 2012» տիտղոսը` գրավելով 2-րդ հորիզոնականը ։
Շիշկովան «Mercedes-Benz Fashion Week 2013»-ի ժամանակ քայլել է դիզայներ Օլեսյա Մալինսկայայի պոդիումով ։
Շիշկովան զբաղվել է միջազգային գլամուրային մոդելի գործունեությամբ ՝ ամբողջ աշխարհում համագործակցելով Եվրոպայի, Ասիայի, Ռուսաստանի և Միացյալ Նահանգների միջազգային ներկայացուցչությունների հետ։ 2017 թվականի ամռանը բացել է գեղեցկության սեփական «White Star beauty» սրահը։ Նույն տարվա դեկտեմբերի 21-ին ներկայացրել է սեփական համանուն շրթներկի շարքը։ Հավաքածուն բաղկացած է 8 գույնից ։
Անձնական կյանք
2017 թվականին կապվել է Պավել Դուրովի հետ ։
Արտաքին հղումներ
Կատեգորիա:Ռուս մոդելներ Կատեգորիա:Գեղեցկության մրցույթի հաղթողներ Կատեգորիա:Ռուս ֆեմինիստներ
Մարաշի ճեմարան
Մարաշի ճեմարան (ակադեմիա), հիմնադրվել է 1891 թվականին, Թուրքիայի Մարաշ քաղաքում, միսիոներ Թովմաս Դեյվիտսըն Քրիստի նախաձեռնությամբ, ավետարանական երեք եկեղեցիների նյութական աջակցությամբ։
Ճեմարանի նպատակն էր պատրաստել ուսանողներ Այնթապի Թուրքիո Կեդրոնական կոլեջի առաջին կարգի համար։ Դասավանդվել են հայերեն, թուրքերեն, անգլերեն, ընդհանուր և ազգային պատմություն, հանրահաշիվ, գիտական ուսմանց նախատարերք, երգ, երաժշտություն, ճարտասանություն, կրոն։ Սովորում էին թոշակավոր և կիսաթոշակավոր սաներ։ 1893-1895 թվականներին ճեմարանը տվել է 82 շրջանավարտ։ Ուսումնառել են նշանավոր հայ մտավորականներ Ա. Հայկազյանը, Գ. Գալուստյանը, Հ. Քեշիշյանը, Ն. Զեյթունցյանը, դասավանդել են Ա. Շիրաճյանը, Լ. Ալճյանը, Հ. Չիլինկիրյանը, Ե. Պեհեսնիլյանը (Քասունի), Լ. Միլիտոնյանը, Ս. Սամվելյանը և ուրիշներ։ 1910 թվականին Մարաշի ճեմարանը միացվել է 1880 թվականին հիմնված Ազգային կեդրոնական վարժարանին և վերանվանվել Միացյալ կեդրոնական վարժարան։
Կատեգորիա:Հայկական համալսարաններ Կատեգորիա:Թուրքիայի հայկական դպրոցներ Կատեգորիա:Արևմտյան Հայաստանի կրթօջախներ Կատեգորիա:Նորագույն շրջանի հայկական դպրոցներ
Եվրոպա Նոստրա
Եվրոպա Նոստրա (լատիներեն` Մեր Եվրոպան), մշակութային ժառանգության կազմակերպությունների համաեվրոպական դաշնություն, որն ստեղծվել է խթանելու և պաշտպանելու մշակութային ժառանգությունն ու բնական միջավայրը Եվրոպայում։ Դաշնությունը բաղկացած է 250 շահույթ չհետապնդող հասարակական կազմակերպություններից, որոնք գործում են 45 եվրոպական երկրներում։
Տվյալներ
Եվրոպա Նոստրան, Եվրոպական ներդրումային բանկ ինստիտուտի համագործակցությամբ, քարոզում է «7 առավել վտանգ​ված» ծրագրի շրջանակներում եվրոպական վտանգված հուշարձանները, վայրերը և բնապատկերները պահպանելու գաղափարը։
«Եվրոպա Նոստրա» մրցանակաբաշխության միջոցով ընդգծվում է ԵՄ-ի Մշա​կութային ժառանգության մրցանակի կարևորությունը, ինչպես նաև ժառան​գության պահպանության հետ կապված եվրոպական ռազմավարությունն ու քաղա​քակա​նությունը։ Հիմնադրվել է1963 թվականին, Եվրոպա Նոստրան համարվում է ամենա​ներ​կայացուցչական և ազդեցիկ ժառանգության ցանցը Եվրոպայում ։ 2014 թվականին կազմա​կերպությունն արժանացել է ԵՄ «Ստեղծագործ Եվրոպա» ծրագրի դրամաշնորհին՝ Եվրոպայում «Ժառանգության ինտեգրման» ցանցային գործունեությանն աջակցելու համար ։
«Մշակութային ժառանգության պահպանումը Հայաստանում» վերապատրաստման ծրագիրն արժանացել է «Եվրոպա Նոստրա» 2015 թվականի մրցանակին։
Անդամակցություն
Եվրոպա Նոստրան շահույթ չհետապնդող կազմակերպություն է, որը ֆինանսապես սնվում է անդամակցությունների վճարներից և նվիրատվություններից Եվրոպական հանձնաժողովի, պետական այլ մարմինների և մասնավոր աջակիցների ու հովանավորների կողմից։
Կան անդամակցությամ մի քաի կատեգորիաներ՝
Արտաքին հղումներ
Կատեգորիա:Միջազգային կազմակերպություններ
Քոնոր Մեյնարդ
2009-2013 թվականներ
Քոնոր Մեյնարդը հայտնի դարձավ իբրև քավրների կատարող, որն իր ՅուԹյուբյան էջում տեղադրում էր դրանք։ «Beautiful Monster» երգի քավրի շնորհիվ նա գրավեց այդ երգի հեղինակ-կատարողի՝ Նի Յոյի ուշադրությունը, որը շուտով դարձավ նրա գործընկերը ։ Նրա շնորհիվ Քոնորին հաջողվեց պայմանագիր կնքել «Parlophone» երաժշտական լեյբլի հետ և սկսեց աշխատել իր դեբյուտային ստուդիական ալբոմի վրա, որն այնուհետև ստացավ «Contrast» անվանումը։
2011 թվականի նոյեմբերին Քոնորը Մայքլ Կիվանուկայի և Լանա Դել Ռեյի հետ միասին առաջադրվեց «MTV» հեռուստաալիքի «Brand New for 2012» մրցանակի համար, որտեղ 2012 թվականի հունվարի վերջին նրան հաջողվեց հաղթել հեռուստադիտողի ձայների 48%-ով ։ Նույն թվականի մարտին թողարկվեց Քոնորի առաջին տեսահոլովակը՝ «Can't Say No» դեբյուտային սինգլի հիման վրա ։ Երաժշտական քննադատները ստեղծագործությունը դրական գնահատեցին՝ անվանելով այն «խաղային և զվարճալի, որն ուղղորդում է դեպի այլ ուղղություն» ։ Շատերը նույնիսկ սկսեցին Քոնորին համեմատել իր երիտասարդ կոլեգայի՝ Ջասթին Բիբերի հետ, սակայն ինչպես ավելի ուշ հայտնեց ինքը՝ Քոնորը, կարիք չկա իրեն համեմատել Բիբերի հետ, նույնիսկ եթե իրենք երկուսն էլ հայտնի են դարձել յություբի շնորհիվ ։
Պաշտոնական թողարկումից հետո՝ առաջին շաբաթվա ընթացքում, «Can't Say No» սինգլը վաճառվեց մոտ 75 հազար օրինակով, ինչը օգնեց թրեքին բրիտանական սինգլների պաշտոնական հիթ-շքերթում մեկնարկել երկրորդ հորիզոնականից ։ Սինգլը նաև հաջողություն ունեցավ Իռլանդիայում և Շոտլանդիայում։ Այսպիսի հաջողություն գրանցելուց հետո երգչին սկսեցին հրավիրել տարբեր միջոցառումների և համերգների։ Նա առաջին անգամ հանդես եկավ բրիտանական հայտնի «Capital FM» ռադիոկայանի ամենամյա ամառային պարահանդեսում՝ 80 հազար հանդիսատեսի առջև ։
2012 թվականի հուլիսին՝ դեբյուտային ստուդիական ալբոմի թողարկումից մեկ շաբաթ առաջ, ի աջակցություն դրա՝ թողարկվեց երկրորդ սինգլը՝ «Vegas Girl»-ը, որը նույնպես հաջողություն ունեցավ։ Այն ընդգրկվեց բրիտանական սինգլների հիթ-շքերթի առաջին տասնյակի մեջ՝ հասնելով չորրորդ հորիզոնականին։ Նույն տարվա հուլիսի 30-ին կայացավ երգչի երկար սպասված «Contrast» դեբյուտային ստուդիական ալբոմի թողարկումը։ Այն ներառում էր նախկինում թողարկված «Can't Say No» և «Vegas Girl» սինգլները, ինչպես նաև զուգերգեր Ռիտա Օրայի, Նի Յոյի և Ֆարել Վիլյամսի հետ։ Ձայնասկավառակը մեծ պահանջարկ ուներ Մեծ Բրիտանիայում, որտեղ գլխավորում էր բրիտանական ալբոմների պաշտոնական հիթ-շքերթը և նույնիսկ ստացավ «արծաթե» հավաստագիր ։
Սեպտեմբերին ներկայացվեց «Turn Around» երգի տեսահոլովակը ամերիկացի երգիչ Նի Յոյի մասնակցությամբ։ Հոկտեմբերին երգը թողարկվեց որպես «Contrast» ալբոմի երրորդ սինգլ։ Ավելի ուշ թողարկվեց նաև չորրորդ սինգլը՝ «Animal»-ը՝ ի աջակցություն ձայնասկավառակի։ Սինգլային տարբերակի համար ստեղծագործությունը վերաձայնագրվեց ռեփեր Ուայլիի հետ զուգերգով։ «Contrast» ալբոմի առաջխաղացումից հետո Քոնորը հրատարակեց իր առաջին գիրքը՝ «Take Off» վերնագրով։ Գրքում երգիչը նկարագրել է իր փառքի ճանապարհը, վերելքներն ու վայրէջքները։ Գիրքը վաճառքի է հանվել 2013 թվականի հոկտեմբերին ինչպես ֆիզիկական, այնպես էլ թվային կրիչներով ։
2014-առ այսօր
Ներկայումս երգիչը թողարկման է պատրաստում իր երկրորդ ստուդիական ալբոմը։ Ինչպես նա խոստանում է, ալբոմը տարբերվելու է դեբյուտայինից և ունենալու է նոր հնչողություն։ Այդ ալբոմի աջակցության համար արդեն իսկ թողարկվել է «R U Crazy» խորագրային սինգլը, որը գրվել է բրիտանացի երաժիշտ Լաբրինթի հետ համահեղինակությամբ։ Սինգլը կարողացել է ընդգրկվել բրիտանական սինգլների հիթ-շքերթի լավագույն հնգյակում՝ հասնելով չորրորդ հորիզոնականին։ 2015 թվականի մարտի սկզբին Քոնորը ներկայացրեց երկրորդ սինգլը՝ «Talking About»-ը՝ ի աջակցություն ապագա ալբոմի, ինչպես նաև դրա տեսահոլովակը։
Սկավառակագրություն
Ստուդիական ալբոմներ
Սինգլներ
Արտաքին հղումներ
Կատեգորիա:Բրիտանացի երաժիշտներ Կատեգորիա:21-րդ դարի երգիչներ
Օչանդուրի
Օչանդուրի (Ochánduri), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 11,72 կմ2 տարածք։ Բնակչությունը կազմում է 84 մարդ (2010 թվականի տվյալներով)։ Գտնվում է պրովինցիայի վարչական կենտրոնից 16 կմ հեռավորության վրա։
Լան Լան
Լան Լան (Lang Lang, ), չինական ծագմամբ ամերիկացի դաշնակահար։
Կենսագրություն
Լան Լանը ծնվել է Չինաստանի Շենյան քաղաքում, ունի մանջուրական արմատներ։ Հայրը՝ Հոժենը (郎国任), երաժիշտ է (էրհու)։ Երկու տարեկանում Լանը դիտել է «Թոմն ու Ջերին» մուլտֆիլմերի շարքի «The Cat Concerto» դրվագը, որտեղ հնչում է Ֆերենց Լիստի «Հունգարական ռապսոդիա №2» ստեղծագործությունը։ Լան Լանի խոսքերով՝ դա իր առաջին պայմանագիրն էր արևմտյան երաժշտության հետ, որից հետո նրա մեջ ցանկություն է առաջացել դաշնամուր նվագել ։ Երեք տարեկանում սկսել է սովորել, իսկ արդեն հինգ տարեկանում Լանը առաջին տեղն է զբաղեցրել Շենյանում կայացած դաշնամուրային մրցույթում։ Այդ ժամանակ էլ տվել է իր առաջին մենահամերգը ։ 1997 թվականին Լանի ընտանիքը տեղափոխվել է ԱՄՆ, որտեղ էլ երաժիշտը ներկայումս ապրում է։
Լան Լանի երաժշտական միջազգային հիմնադրամ
Լան Լանն իր առաքելությունն է հռչակել մասսայականացնել դասական երաժշտությունը աշխարհում՝ հատուկ շեշտ դնելով երեխաների և պատանի երաժիշտների ուսուցմանը։ «Financial Times»-ը նշել է, որ Լան Լանը «խանդավառությամբ է իր ջանքերը ներդնում դասական երաժշտության հանրամատչելիությունը մեծացնելու մեջ ։
2008 թվականի հոկտեմբերին Նյու Յորքում Լան Լանը «Գրեմմի»-ի և «ՅՈՒՆԻՍԵՖ»-ի աջակցությամբ սկսել է Միջազգային երաժշտական անվանական հիմնադրամի գործունեությունը ։ Այդ հիմնադրամը ստեղծվել է դասական երաժշտությունը խորությամբ ընկալելու և դրանից հաճույք ստանալու միջոցով երեխաների կյանքը հարստացնելու, ինչպես նաև երաժիշտների հաջորդ սերունդներին ֆինանսապես աջակցելու նպատակով։ 2009 թվականի մայիսին Լան Լանը իր հիմնադրամի երեք աշակերտների՝ Չերլի Լյուի, Աննա Լարսենի և Դերեք Վանի (8-10 տարեկան) հետ միասին հանդես է եկել Օփրա Ուինֆրիի շոուի ժամանակ ։
Արտաքին հղումներ
Կատեգորիա:Դաշնակահարներ ըստ ազգության Կատեգորիա:Չինացի երաժիշտներ Կատեգորիա:ՅՈՒՆԻՍԵՖ-ի բարի կամքի դեսպաններ Կատեգորիա:Ամերիկացի դաշնակահարներ
Կիան Լոուլի
Կիան Ռոբերտ Լոուլի (Kian Robert Lawley, ), ամերիկացի վիդիոբլիգեր և դերասան ։ Իր ընկերոջ և դերասան Ջեյսի Կեյլենի հետ ունի ՅուԹյուբյան ալիք։ Նրանք միասին մարմնավորել են 2017 թվականի «H8TERS» հեռուստասերիալի գլխավոր դերերը ։
YouTube
Կիանն իր առաջին «superkian13» ալիքը բացել է 2010 թվականին։ 2011 թվականին նա բացել է ընդհանուր ալիք իր ընկեր Սեմ Պոտտերֆի հետ, և այն անվանել «kiansam13»։
Նա յութուբերներ Ջեյսի Քեյլենի, Պիկի Դիլլոնի, Տրեվոր Մորանի, Կոննոր Ֆրանտի և Սեմ Պոտտորֆի հետ միասին «Our2ndLife» ալիքի անդամ է (ավելի լավ հայտնի է որպես O2L)։ Ալիքի անդամները բաժանվել են 2014 թվականի դեկտեմբերին, իսկ 2015 թվականի հունվարին նա Քեյլոնի հետ միասին ստեղծել է ալիք։
Դերասանական կարիերա
2015 թվականի ամռանը Կիանը նկարահանվել է «Ընտրվածը» ֆիլմի գլխավոր դերում, որի պրեմիերան տեղի է ունեցել VidCon-ի համագումարում ։ Նույն տարում նա ստացել է Teen Choice Awards մրցանակը «Լավագույն յություբեր» անվանակարգում ։
2017 թվականի սեպտեմբերին սկսել է նկարահանվել Քրիսի դերում «Ատելություն, որը սերում է ձեզանից» ֆիլմում, որը հիմնված է Էնջի Թոմասի համանուն վեպի վրա ։ 2018 թվականի փետրվարի 5-ին հայտարարվել է, որ Լոուլին հեռացել է նկարահանումից ֆիլմի մեջ ներթափանցած կադրի պատճառով, որտեղ նա օգտագործել է ռասսայական վիրավորական արտահայտություն, որի հետևանքով նրա դերը և տեսարանները վերանկարահանվելու են ։
Անձնական կյանք
2013 թվականին նա սկսել է հանդիպել Էնդրիա Ռասետտի հետ, բայց 2014 թվականի կեսերից նրանք բաժանվել են ։ 2017 թվականին մի քանի ամիս հանդիպել է մոդել Մերեդիտ Միկելսոնի հետ ։
Վեներան Վուլկանի դարբնոցում
Վեներան Վուլկանի դարբնոցում (Venus asking Vulcan for the Armour of Aeneas), հոլանդացի նկարիչ, բարոկկոյի կարկառուն ներկայացուցիչ, գրաֆիկ Անտոնիս վան Դեյքի նկարներից։ Հեղինակը կտավը վրձնել է 1630-ից 1632 թվականներն ընկած ժամանակահատվածում։ Յուղաներկով կտավի չափերն են՝ 220 × 145 սմ։ «Վեներան Վուլկանի դարբնոցում» ստեղծագործությունն այսօր պահպանվում և ցուցադրվում է Լուվրի թանգարանում (Փարիզ, Ֆրանսիա) ։
Ստեղծման պատմություն
«Վեներան Վուլկանի դարբնոցում» ստեղծագործությունը հեղինակը վրձնել է Անտվերպենում ապրելու տարիներին։ Այստեղ Անտոնիս վան Դեյքն աշխատել է էրցհերցոգուհի Իզաբելլա Կլարա Եվգենիայի արքունիքում ։ Ի տարբերություն իր ուսուցիչ Ռուբենսի, Դեյքը սկսում է նկարել առանց թանձր ներկերի ու լաքերի, քանի որ, ըստ իրեն, այդ ներկերը խամրեցնում են կապույտ և կանաչ երանգները։ Այդ պատճառով, իր շատ կտավներում, այդ թվում և «Վեներան Վուլկանի դարբնոցում» նկարում, հեղինակը նկարել է ընկույզի յուղի և սպիտակ կապարաներկի խառնուրդով։ Կապարաներկի՝ տաք յուղում ամբողջությամբ լուծվելուց հետո, Անտոնիս վան Դեյքը քամել է այն և լրիվությամբ սառեցել լաքը, որից հետո օգտագործել է կտավի վրա՝ մինչև թանձրանալը։ «Վեներան Վուլկանի դարբնոցում» ստեղծագործությունը վրձնելիս հեղինակը կիրառել է «ալլա-պրիմա» տեխնիկան, որը բացառում է կտավի վրա կրկնակի նկարումը։ Արդյունքում հեղինակը օգտագործել է գորշ շագանակագույն նախաներկում, սևաշագանակագույն ստվերներ, կիսերանգ գրունտ և սպիտակեցրել կապարաներկով։ Այս ամենի արդյունքում հեղինակը հասավ գույների անթափանցիկության ։
Սյուժե
Վերգիլիոսի «Էնեական» (8:370-385) ստեղծագործությունում պատմվում է այն մասին, թե ինչպես Վեներան գալիս իր ամուսնու՝ Վուլկանի դարբնոցը։ Այստեղ Վուլկանը աշխատում էր կիկլոպների հետ միասին։ Վեներան գալիս է դարբնոց խնդրանքով, որպեսզի ռազմական հանդերձանք պատրաստել տա Էնեասի համար (Վեներայի և Անհիսի արտամուսնական կապից ծնված որդին)։ Ռազմական հագուստներն անհրաժեշտ էին Էնեասին դեպի Լացիա արշավանքներ կատարելու համար։ Հանձնվելով Վեներայի սիրային խորամանկություններին՝ Վուլկանը կռում-կոփում է զենք ու զրահ, որոնց մեջ կար վահան, որտեղ պատկերված էր Հռոմի ապագա պատմությունը։ Կտավում պատկերված է այն պահը, երբ Վեներան Էրոսի ուղեկցությամբ գտնվում է դարբնոցում և խնդրում, որ զենք ու զրահ պատրաստեն որդու համար ։
Նկարագիր
«Վեներան Վուլկանի դարբնոցում» ստեղծագործությունը հեղինակը վրձնել է բարոկկո ժանրում։ Այս նկարը յուղաներկով հաստոցային նկարչություն է, կտավի հենքը բնական բամբակ է։ Նկարը ուղղահայաց է։ Էրոսը պատկերված է կոմպոզիցիայի կենտրոնում՝ կիսադարձ կանգնած վիճակում։ Վեներան գտնվում է կտավի աջ հատվածում, ամբողջ հասակով։ Վուլկանը նկարված է կտավի աջ հատվածում՝ գործի թեժ պահին։
Ծանոթագրություններ
Կատեգորիա:1630 նկարներ Կատեգորիա:Նիդերլանդների արվեստ Կատեգորիա:Անտոնիս վան Դեյքի նկարներ Կատեգորիա:Մերկ կանանց պատկերով նկարներ Կատեգորիա:Լուվրի նկարներ Կատեգորիա:Աֆրոդիտեն կամ Վեներան գեղանկարչության մեջ
Լյուկա Դին
Լյուկա Դին (Lucas Digne հուլիսի 20, 1993 թ, Մո), Ֆրանսիացի ֆուտբոլիստ, «Բարսելոնա» ֆուտբոլային ակումբի և Ֆրանսիայի հավաքականի ձախ պաշտպան։
Լիլ
2010 թվականի հուլիսի 27-ին Լյուկա Դինը Լիլ ակումբի հետ կնքեց իր կարիերայի առաջին պրոֆեսիոնալ պայմանագիրը, որը նախատեսված էր մինչև 2013 թվականի հուլիս ամիսը ։ 2012 թվականի հունվարին Լիլ ֆուտբոլային ակումբը երկարաձգեց պայմանագիրը մինչև 2016 թվականի հունիսի 30-ը ։
Ֆրանսիայի առաջնության 2011/12 մրցաշրջանում Դինը վերջնականապես ամրագրեց իր տեղը հիմնական կազմում և վերցրեց 3-րդ համարի մարզաշապիկը։ Լիլի կազմում առաջին պաշտոնական հանդիպումը տեղի ունեցավ 2011 թվականի հոկտեմբերի 26-ին Ֆրանսիայի գավաթի խաղարկության Սեդանի դեմ հանդիպման ժամանակ, որը ավարտվեց Լիլի հաղթանակով՝ 3:1 հաշվով ։
Ռոմա
2015 թվականի օգոստոսի 26-ին, իտալական Սերիա A-ն ներկայացնող Ռոմա ֆուտբոլային ակումբը հայտարարեց, որ Լյուկա Դինը վարձավճարով հանդես կգա հռոմեական ակումբում, վարձավճարի արժեքը կազմում է 2,5 մլն եվրո, ինչպես նաև հաջորդ մրցաշրջանում ֆուտբոլիստի ամբողջ տրանսֆերի ձեռ բերման հնարավորությամբ ։ Դինը իր անդրանիկ հանդիպումը մայրաքաղաքային թիմի կազմում անցկացրեց 2015 թվականի օգոստոսի 30-ին Յուվենտուսի դեմ, հանդիպումը ավարտվեց Ռոմայի հաղթանակով 2:1 հաշվով ։
Վիճակագրություն
ըստ հոկտեմբերի 27-ի տվյալների
Անմոռուկ ցեղակից
Անմոռուկ ցեղակից , գողտրիկազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։
Նկարագրություն
10-20 սմ բարձրությամբ, վարդակ ունեցող տերևներով, երբեմն ուղիղ բարձր ցողուն առաջացնող միամյա բույս է։ Ցողունի թավոտությունը ստորին մասում խառնված-բրդոտ է և ունի հորիզոնական երկար մազիկներ։ Ծաղկաբույլը ցողունի տերևակալած մասից մի փոքր հեռացած է և բազմածաղիկ։ Ծաղկակոթերը բաժակից մեծ են ավելի քան երկու անգամ։ 4-5 մմ տրամագիծ ունեցող պսակը երկնագույն է և տափակ ետծալով։ Պտուղը (էրեմ) հիմքի մոտ ունի սպիտակ մսալի հավելուկ ։
Տարածվածություն
Հայաստանում հանդիպում է Զանգեզուրի («Շիկահող» պետական արգելոց) և Մեղրու (Գողթանի լեռանաճյուղեր) ֆլորիստիկական շրջաններում։ Աճում է նաև Նախիջևանում, Հյուսիսային Իրաքում և Հյուսիսային Իրանում ։
Էկոլոգիա
Աճում է միջին լեռնային գոտում՝ ծովի մակարդակից 1100-1800 մ բարձրությունների վրա և անտառներում։ Ծաղկում է մայիս-հունիս ամիսներին, պտղաբերում՝ հունիս-հուլիսին ։
Պահպանություն
Վտանգված տեսակ է։ Հայտնի է երկու ֆլորիստիկական շրջաններում։ Տարածման և բնակության շրջանների մակերեսը 500 կմ²-ից պակաս է։ Աճում է անտառային գոտում։ Անտառների հատումների պատճառով տեսակին սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Գողտրիկազգիներ Կատեգորիա:Միամյա բույսեր Կատեգորիա:ՀՀ Կարմիր գրքում գրանցված բույսեր
Պասուենգոս
Պասուենգոս (Pazuengos), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Էսկարայ շրջանի (կոմարկայի) կազմի մեջ։ Զբաղեցնում է 25,12 կմ2 տարածք։ Բնակչությունը կազմում է 38 մարդ (2010 թվականի տվյալներով)։ Գտնվում է պրովինցիայի վարչական կենտրոնից 55 կմ հեռավորության վրա։
Կատեգորիա:Իսպանիայի բնակավայրեր
Մարիամ Մարտիրոսյան
Մարիամ Պետրոսի Մարտիրոսյան (հունվարի 5, 1925, Ձիթհանքով (այժմ՝ Շիրակի մարզ)), գյուղատնտես, գյուղատնտեսական արտադրության առաջավոր, ԽՄԿԿ անդամ (1951), «սոցիալիստական աշխատանքի հերոս» (1947), առաջին կին հերոսը Խորհրդային Հայաստանում։
Կենսագրություն
1952 թվականին ավարտել է Հայկական գյուղատնտեսական ինստիտուտը։ 1977 թվականից եղել է Էջմիածնի շրջանի Մեծամոր գյուղի կոլտնտեսության վարչության նախագահ։ Սոցիալիստական աշխատանքի հերոսի կոչում է շնորհվել անջրդի պայմաններում հացահատիկի բարձր բերք ստանալու համար (40 ց՝ հացահատիկից)։ Եղել է ԽՍՀՄ 3-րդ գումարման Գերագույն խորհրդի պատգամավոր ։
Պեդրոսո
Պեդրոսո (Pedroso), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Անգիյանո շրջանի (կոմարկայի) կազմի մեջ։ Զբաղեցնում է 19,29 կմ2 տարածք։ Բնակչությունը կազմում է 99 մարդ (2010 թվականի տվյալներով)։ Գտնվում է պրովինցիայի վարչական կենտրոնից 45 կմ հեռավորության վրա։
Արտաքին հղումներ
Կատեգորիա:Լա Ռիոխայի (Իսպանիա) մունիցիպալիտետներ
Մարաշի հայրենակցական միություն
Մարաշի հայրենակցական միություն։ Մարաշցիներն իրենց առաջին հայրենակցական միությունը՝ «Մարաշի կրթասիրաց ընկերակցությունը» հիմնել են 1906 թվականին Նյու Յորքում, Կոստան Մոմճյանի նախաձեռնությամբ, Մարաշի հայ երեխաների կրթության գործին օժանդակելու նպատակով։ 1918 թվականին վերակազմվել է և կոչվել «Մարաշի նպաստամատույց ընկերություն», որը 1925 թվականին միավորվել է 1912 թվականին Բոստոնում ստեղծված «Մարաշի կրթասիրաց ընկերակցության» հետ, կազմելով Մարաշի հայրենակցական միություն։ Միությունը մասնաճյուղեր ունի ԱՄՆ-ի հայաշատ քաղաքներում, Արգենտինայում, Բրազիլիայում, Ուրուգվայում, Հունաստանում, Ֆրանսիայում, Լիբանանում, Սիրիայում, Հորդանանում, Պաղեստինում։ Ղեկավար մարմին ճանաչված է ԱՄՆ-ի Ուստր քաղաքում գործող կենտրոնական վարչությունը (նախագահն ու ընդհանուր քարտուղարն է բժիշկ Ե. Տ. Մկրտչյանը (Մուկար))։ Միության պաշտոնաթերթն է «Դերմանիկ» հանդեսը, որը լույս է տեսնում Նյու Յորքում, 1930 թվականից։ 1954-1966 թվականին Բուենոս Այրեսում լույս է տեսել միության «Մարաշ» թերթը։ Ընդառաջելով Մարաշի հայրենակցական միության 1949 թվականի խնդրանքին (նախաձեռնողը Արգենտինայի միությունն էր)՝ Խորհրդային Հայաստանի կառավարության որոշմամբ Երևանի արևելյան բարձրադիր մասում հիմնադրվեց Նոր Մարաշ թաղամասը։ 1969 թվականին հանդիսավորությամբ նշվեց Նոր Մարաշի հիմնադրության 20-ամյակը՝ արտասահմանյան պատվիրակների մասնակցությամբ։ Մարաշի հայրենակցական միություն սերտ կապերի մեջ է Խորհրդային Հայաստանի հետ։
Կատեգորիա:Ամերիկահայ հասարակական կազմակերպություններ Կատեգորիա:Ամերիկահայ կրթություն
Ջորջ Աբելա
Ջորջ Աբելա (Ġorġ Abela, George Abela, ), մալթացի լեյբորիստ քաղաքական գործիչ, Մալթայի նախագահը 2009 թվականի ապրիլի 4-ից մինչև 2014 թվականի ապրիլի 4-ը։
Կենսագրություն
Ավարտելով Մալթայի համալսարանը, 1975 թվականից Ջորջ Աբելան աշխատել է որպես իրավաբան՝ ակտիվորեն մասնակցելով արհմիութենական կազմակերպությունների գործունեությանը։ 1982-1992 թվականներին նա Մալթայի ֆուտբոլի ասոցիացիայի նախագահն էր և ամեն կերպ նպաստեց սպորտային ենթակառուցվածքների զարգացմանը։ Այնուհետև նա ընտրվել Է Լեյբորիստական կուսակցության փոխնախագահ կուսակցական գործերով, իսկ 1996 թվականին խորհրդարանական ընտրություններում կուսակցության հաղթանակից հետո, վարչապետի խորհրդական Ալֆրեդ Սանտաը, բայց արդեն հաջորդ տարի, վերջինիս հետ տարաձայնությունների պատճառով հրաժարական տվեց։ 1998 թվականին հեռացել է կուսակցական պաշտոնից, իսկ 2000 թվականին արհմիութենական ղեկավարությունից՝ զբաղվելով մասնավոր իրավաբանական պրակտիկայով։ 2008 թվականին մասնակցել Է լեյբորիստների առաջնորդի ընտրություններին, բայց զբաղեցրել է երկրորդ տեղը՝ երկրորդ փուլում ստանալով ձայների մոտ 34 %-ը։
2009 թվականին Մալթայի խորհրդարանը Ջորջ Աբելին ընտրել է երկրի նոր նախագահ։ Քանի որ երկրում իշխանության ղեկը պատկանում էր պահպանողական ազգայնական կուսակցությունը, դա Մալթայում գործող ընդդիմությունից նախագահի ընտրության առաջին դեպքն էր։
Բալաբեկ Մարտիրոսյան
Բալաբեկ Գրիգորի Մարտիրոսյան, կուսակցական և պետական աշխատող, ԽՄԿԿ անդամ (1927)։
Ջորջ Աբելա
Պարգևներ
Մալթայի պարգևներ
Օտարերկրյա պետությունների մրցանակներ
Արտաքին հղումներ
Կատեգորիա:Մալթայի համալսարանի շրջանավարտներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Մալթայի քաղաքական գործիչներ
Մահվան վախ
Մահվան վախ (տանատոֆոբիա), անհանգստություն, որը պայմանավորված է մահվան, գոյության դադարեցման մասին (քո կամ քո մտերիմների) մտքերով։ (Մահվան վախը), մահվան տագնապը տարբերվում է նեկրոֆոբիայից, որն իրենից ներկայացնում է հատուկ վախ մահացած կամ մահացող մարդկանց և/կամ նրանց հետ կապված իրերի հանդեպ (դագաղներ, գերեզմաններ)՝ լինելով մահացածների կամ մահամերձ մարդկանց հանդեպ, այլ ոչ թե իր մահվան հանդեպ վախ։
Բացի դրանից, նման կպչուն մտքերը կարող են հաճախ առաջանալ մահվան հետ սերտ շփումից (օրինակ՝ մոտ բարեկամների), որոնք կարող են խախտել մարդու բնական գործունեությունը և հենց դրա համար էլ պահանջում են հոգեբանի միջամտություն։
Մահվան վախը տարեց, մահվան շեմին գտնվող մարդկանց մոտ կարող է առիթ հանդիսանալ եսի ամբողջականության խաթարմանը, քանի որ նման մարդիկ, զգալով մոտալուտ վախճանը, փորձում են գտնել իրենց գոյության ինչ-որ (թեկուզ երևակայական) ընդլայնում։ Հոգեվարքի զգայապատրանքները, տեսիլքների ի հայտ գալը նրանց համար ծառայում է կրոնական հավատի հայեցակետի և անդրշիրիմյան կյանքի հաստատում։
Շատերը մահվան վախը համարում են մարդկային գոյության հիմնական դրդիչ խթան և սեփական կյանքի մոտիվացիա ։ Մասնավորապես դա վերաբերում է կրոնին, փիլիսոփայությանը, գիտությանը և գրականությանը (որպես իր անունը հավերժացնելու ձգտում)։ Սկզբունքորեն կպչուն մահվան վախը ախտորոշվում է որպես հիվանդություն և որոշ դեպքերում այն ստիպում է շատերին փախչել մարտի դաշտից, այրվող շինությունից և այլն։ Նման խուճապային երևույթները չեն նպաստում գոյատևմանը։ Դա վերաբերում է նաև կրոնին  (Աստծո սահմանած կարգերին հարմարվելը կամ անդրշիրիմյան գոյությունը) և փիլիսոփայությանը (ճնշում գիտակցության մակարդակի վրա), նաև նույնիսկ մահը որպես հեռուև բացառիկ քողարկող զանգվածային տեղեկատվության աղբյուրներին (ավիավթարներ, թունավորումներ, ահաբեկչություններ, համաճարակներ․ այն դեպքում, երբ ավելի շատ մարդիկ մահանում են ավտովթարներից)։
Այսպիսով, մահվան վախը, որը տեղի է ունենում մահվան իսկության գիտակցության հետևանքով, դեռևս սեռական հասունացման տարիքում, հնարավորինս խորանում է, այնպես, որ մարդիկ գիտակցում են, որ դրա իրականությունն իրենց համար կյանքի շատ փոքր մասն է ։ Ոչ բոլոր հասարակություններն են կառուցված (և եղել են կառուցված) այս ձևով․ բուդդիզմում մահվան նախապատրաստվելը համարվել է մարդու ամենակարևոր գործը, բուսիդոյում մահը, որի վտանգը ուղեկցում է սամուրային ողջ կյանքի ընթացքում, դադարում է նրա վախը լինելուց։ Սակայն ժամանակակից հասարակությունում մահվան վախը շարունակում է ենթագիտակցորեն գործել՝ ընդհուպ մինչև դրա գոյության մերժումը։
Արտաքին հղոմներ
Կատեգորիա:Մահ Կատեգորիա:Հոգեբանություն Կատեգորիա:Ֆոբիաներ Կատեգորիա:Կյանքի փիլիսոփայություն
Սոխ անհարթացողուն
Սոխ անհարթացողուն, սոխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Սոխուկավոր բույս է։ Ցողունի բարձրությունը հասնում է 20-40 սմ-ի։ Տերևները տափակ են։ Ծաղկաբույլը կիսագնդաձև է և սակավածաղիկ։ Ծաղկապատը գավաթանման է, իսկ մասերը դեղին և էլիպսաձև ։
Տարածվածություն
Հայաստանում հանդիպում է միայն Դարեղեգիսի ֆլորիստիկական շրջանում (Այարի կիրճ, Ագարակաձոր և Բոլորաբերդ գյուղերի միջև)։ Հանդիպում է նաև Նախիջևանում, Հարավարևելյան Անատոլիայում, Հյուսիսային Իրաքում, Հյուսիսային և Հարավային Իրանում և Թուրքմենիայում ։
Էկոլոգիա
Աճում է ծովի մակարդակից 1000-1500 մ բարձրությունների վրա, միջին լեռնային գոտում, խճաքարոտ-քարաթափվածքային կրային լանջերին։ Ծաղկում է մայիսին, պտղաբերում՝ հունիս-հուլիս ամիսներին ։
Պահպանություն
Կրիտիկական վիճակում գտնվող տեսակ է։ Գտնվում է ընդհանուր արեալի հյուսիսային սահմանում։ Հայտնի է միայն մեկ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր, որպես անհետացած տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Ծածկասերմեր Կատեգորիա:Սոխազգիներ Կատեգորիա:ՀՀ Կարմիր գրքում գրանցված բույսեր
Why don't we
Why Don’t We, ամերիկյան փոփ-կվինտետ, որը հիմնվել է 2016 թվականի սեպտեմբերի 27-ին, և որի կազմի մեջ մտնում են Ջոնա Մերեյը, Կորբին Բեսսոնը, Դենիել Սիվին, Ջեք Էվերին և Զաքարի (Զաք) Հերրոնը։ Մասնակիցներից յուրաքանչյուրն իր կարիերան սկսել է որպես առանձին արտիստ։
2016 թվականի հոկտեմբերի 7-ին խումբը թողարկել է իրենց դեբյուտային Only the Beginning մինի-ալբոմի դեբյուտային «Taking You» սինգլը, որի ռելիզը տեղի է ունեցել այդ նույն թվականի նոյեմբերի 25-ին։ Երկրորդ՝ Something Different մինի-ալբոմի թողարկումը տեղի է ունեցել 2017 թվականի ապրիլի 21-ին։ Նրանց գլխավոր երգը թողարկվել է այդ նույն օրը։ 2017 թվականի հունիսի 2-ին թողարկվեց նրանց երրորդ ալբոմը՝ Why Don’t We Just-ը։ 2017 թվականի հուլիսից օգոստոս ամիսներին կայացել է նրանց «Something Different» շրջագայությունը, որը ներառել է Ամերիկայի Միացյալ Նահանգների 19 քաղաք։ 2017 թվականի օգոստոսի 29-ին թողարկվեց նրանց սինգլներից ևս մեկը՝ «These Girls»-ը։
Նրանք հայտնվում են հայտնի յութուբեր և պարզապես իրենց ընկեր Լոգան Փոլի վլոգում։
Կարիերա և անձնական կյանք
Ի սկզբանե խումբը կազմավորվել էր 2016 թվականի սեպտեմբերի 27-ին, սակայն նրանց միացման մասին հայտնել են 2016 թվականի սեպտեմբերի 28-ին (նրանց YouTube-ի առաջին տեսահոլովակում) ։
Այդ ընթացքում խումբը թողարկել է երեք մինի-ալբոմ և հինգ սինգլ։
Հիմա խումբը աշխատում է YouTube վլոգեր և իրենց ընկեր՝ Փոլ Լոգանի հետ։ Լոգանը Why Don’t We-ի համար ռեժիսորություն է արել երեք երաժշտական տեսահոլովակի, որոնք իրենց մեջ ներառում են նրանց «Help Me Help You» ընդհանուր համագործակցումը։ Խումբը շատ անգամներ հանդես է եկել Փոլ Լոգանի ամենօրյա վլոգներում։ Ինչպես նաև խումբը օգնել է Լոգանին Ջեյք Փոլի դեմ «The Fall of Jake Paul» դիսի հետ։ 2017 թվականի նոյեմբերի 23-ին նրանք թողարկել են ամանորյա սինգլ, որը անվանել են A Why Don’t We Christmas:
Ծանոթագրություններ
Կատեգորիա:Երաժշտական խմբեր այբբենական կարգով Կատեգորիա:Փոփ երաժշտություն Կատեգորիա:Ամերիկյան երաժշտական խմբեր Կատեգորիա:2016 հիմնադրված երաժշտական խմբեր
Ռուսաստանի Դաշնության կառավարությանն առընթեր ռուսաց լեզվի խորհուրդ
Ռուսաստանի Դաշնության կառավարությանն առընթեր ռուսաց լեզվի խորհուրդ (Совет по русскому языку при Правительстве Российской Федерации), վերստեղծվել է ՌԴ կառավարության նախագահ Դմիտրի Մեդվեդևի 2013 թ.-ի նոյեմբերի որոշմամբ, այն գլխավորում է փոխվարչապետ Օլգա Գոլոդեցը։
Նախապատմություն
Ռուսաստանի Դաշնության կառավարությանն առընթեր ռուսաց լեզվի խորհուրդը գոյություն է ունեցել 1997 թվականի դեկտեմբերի 31-ից մինչև 2004 թվականի հուլիսի 26-ը։ 1995 թվականի դեկտեմբերի 7-ից մինչև 1997 թվականի մայիսի 23-ը,  գոյություն է ունեցել Ռուսաստանի Դաշնության նախագահին կից ռուսաց լեզվի խորհուրդը։
Ինչպես տեղեկացվել է 2002 թվականի ապրիլի 16-ին, ՌԴ կառավարությանն առընթեր ռուսաց լեզվի խորհուրդը անորոշ ժամանակով հետաձգել է նոր ուղղագրության կանոնների ներածությունը ։
2012 թվականին Ռուսաստանի նախագահ Վլադիմիր Պուտինը հաստատել է հոգաբարձուների խորհուրդը և « Ռուսկի միր » հիմնադրամի վարչությունը, որը զբաղվում է  տարբեր ոլորտներում ռուսաց լեզվի և մշակույթի տարածմամբ։
Սիմոնե Մարտինի
Սիմոնե Մարտինի (Simone Martini), իտալացի նկարիչ։ Դուչչո դի Բուոնինսենյայի հետևորդը և աշակերտը։
Կրել է ֆրանսիական ուշ գոթական արվեստի ազդեցությունը։ Տոսկանայից բացի, աշխատել է Նեապոլում (1317), Օրվիետոյում (1320), Ասսիզիում (1320-ական թվականներին)։ Մարտինիի ստեղծագործություններում («Մաեստա» որմնանկար Պալացցո Պուբլիկոյում, 1315, կոնդոտյեր Գվիդորիչչո դա Ֆոլիանոյի պատկերը, 1328, երկուսն էլ՝ Սիենայում, «Ավետում», 1333, Ուֆֆիցի պատկերասրահ, Ֆլորենցիա և այլն) հետզհետե գերակշռող է դարձել ուշ ասպետական մշակույթին բնորոշ սպիրիտուալիստական նրբագեղությունը, սերը պաճուճավոր գծի և ուրվապատկերի հանդեպ, արտահայտիչ գուներանգը։ Աշխատելով Ավինյոնում՝ Մարտինին մտերմացել է Պետրարկայի հետ, նրա համար ստեղծել Լաուրայի դիմանկարը (կորել է) և Վերգիլիոսի ձեռագրի ֆրոնտիսպիսը (Ամբրոզիանա գրադարան, Միլան)։
Գրականություն
Կատեգորիա:Իտալացի նկարիչներ
MeloMance
MeloMance (멜로망스՝ Մելոմենս), հարավկորեական երաժշտական դուետ, որը ձևավորվել է 2015 թվականին։ Մեծ հայտնիություն է ձեռք բերել շնորհիվ «Gift» երգի ։
2017 թվականին նրանք հաղթել են Melon Music Awards երաժշտական մրցանակի «լավագույն ինդի-կատարող» անվանակարգում ։
Կիմ Մին Սոկ
Կիմ Մին Սոկ (김민석, ծնվել է 1991 թվականի օգոստոսի 26-ին, Սեուլ), վոկալիստ, երգերի հեղինակ և երգահան։ Ավարտել է Սեուլի արվեստի դպրոցի գործնական երգի ֆակուլտետը։
Ջոնգ Դոնգ Հվան
Ջոնգ Դոնգ Հվան (정동환, ծնվել է 1992 թվականի հունվարի 11-ին, Սեուլ), դաշնակահար, երգահան և գործիքավորող։ Սեուլի արվեստի դպրոցի գործնական երգի ֆակուլտետի շրջանավարտ։ Քանի որ նրա ընտանիքի բոլոր անդամները աշխատում են երաժշտական ոլորտում, դաշնամուր սկսել է նվագել վաղ հասակում։ Նա իր հարցազրույցներից մեկի ժամանակ ասել է․ «Երաժշտութնունը միշտ եղել է ինձ հետ։ Ավագ դպրոցում ես եկա այն մտքին, որ պետք է պաշտոնապես զբաղվեմ դրանով»։ Կիմ Մին Սոկի հետ նրանք ընկերացել են քոլեջում։ Մինչև Դոնգ Հվանի ժամկետային զառայության անցնելը, նա, Մինսոկը և ուրիշ դպրոցական ընկերներ ապրում էին մեկ տան մեջ ։
Կարիերա
Դուետը ձևավորվել է 2015 թվականի մարտի 10-ին Sentimental ալբոմի թողարկմամբ ։ Բայց ներկայիս ճանաչումը ձեռք է բերվել «Gift» երգով։ Երգը թողարկվել է 2017 թվականի հուլիսին, բայց երեք ամսից կրկին հայտնվել է շքերթներում, ոչ միայն զբաղեցնելով բարձր դիրքեր, այլև պահպանելով իր դիրքը շաբաթվա ընթացքում ,, առաջ անցնելով այնպիսի հայտնի խմբերից, իչպիսիք են Wanna One-ը, BTS-ը և TWICE-ը ։
«Gift» երգի առաջխաղացումից հետո, MeloMance-ը կատարեց մի քանի սաուդտրեկ «Այս կյանքը մեր առաջինն է», «Անցած դարի տղա և աղջիկ» և «Կորեական ոդիսական» դորամաների համար ։
Նրանք նաև հրավիրված են եղել Melon Music Awards մրցանակաբաշխության տոնակատարությանը ելույթ ունենալու։
Ծանոթագրություններ
Կատեգորիա:Հարավկորեական երաժշտական խմբեր
Լիցեյական թատրոն (Բրոդվեյ)
Լիցեյական թատրոն (The Lyceum Theatre), բրոդվեյան թատրոն, գտնվում է Նյու Յորքի Մանհեթեն վարչական շրջանի թատերական թաղամասում, 45-րդ փողոցում (ԱՄՆ)։ Լիցեյական թատրոնը Նոր Ամստերդամ թատրոնի հետ բրոդվեյան ամենահին թատրոններից մեկն է, առաջին շինություններից մեկն է, որ ներառվել է ԱՄՆ-ի պատմական վայրերի ազգային գրանցամատյանում (պատմության և ճարտարապետության հուշարձան) և Բրոդվեյի այն փոքրաթիվ թատրոններից է, որոնք պահպանել են իրենց նախնական անվանումը ։
Պատմություն
Թատրոնը կառուցվել է 1902-1903 թվականներին իմպրեսարիո Դանիել Ֆրոմանի և «Herts & Tallent» ճարտարապետական կազմակերպության կողմից, Չորրորդ պողոտայում գտնվող առաջին լիցեյական թատրոնի փոխարեն, որը փակվել էր 1902 թվականի ապրիլին։ Լիցեյական թատրոնը բացվել է 1903 թվականի նոյեմբերի 2-ին, «Լեռնային իշխան» ներկայացմամբ։ Չարլզ Ֆորմանը (Դանիելի եղբայրը) թատրոնի ղեկավարն էր մինչև իր կյանքի վերջը, 1915 թվականը։ Լիցեյական թատրոնի գործունեության առաջին տարիներին այստեղ հանդես են եկել այնպիսի դերասաններ, ինչպիսիք են, Էտել Բերիմորը, Բիլլի Բյորկը, Բէզիլ Ռէտբոունը, Ֆաննի Բրայսը, Ուոլթեր Հյուսթոնը, Միրիամ Հոփկինսը, Կորնելիա Օտիս Սքիները և ուրիշներ։ 1950 թվականից թատրոնը «The Shubert Organization» կազմակերպության սեփականությունն է ։ 1974 թվականին Լիցեյական թատրոնը բրոդվեյան թատրոններից առաջինն էր, որ ստացել է պատմության ու ճարտարապետության հուշարձանի կարգավիճակ և ներառվել է ԱՄՆ-ի պատմական վայրերի ազգային գրանցամատյանում ։ Ներկայումս թատրոնը պահպանել է իր սկզբնական դիզայնի հիմնական մասը։ Այդ թվում են բարդ մարմարե աստիճաններն ու շերտավոր վրանը։ Չնայած եռահարկ հանդիսասրահին` Լիցեյականը Բրոդվեյի ամենափոքր թատրոններից մեկն է. այն կարող է տեղավորել ընդամենը 922 հանդիսատես ։ Պահպանվել է նաև Դանիել Ֆրոմանի բնակարանը, որը գտնվում է թատրոնի շենքում։ Նա խնդրել էր իր տան բնակարանի դուռը նախագծել այնպես, որ այն բացվի դեպի հանդիսասրահ։ Այն բացելով` կարելի է դիտել բեմի վրա կատարվող իրադարձությունները թռչնի թռիչքի բարձրությունից։ Ըստ լեգենդի, մի անգամ Դանիելը բացել է դուռն ու սպիտակ թաշկինակ է ծածանել։ Դրանով նա ցանկացել է հուշել իր կնոջը, դերասանուհի Մարգարետ Իլլինգտոնին, որ նա չափազանց անբնական է խաղումref name="Shubert"> : Այժմ բնակարանն օգտագործվում է որպես արխիվային տարածք «The Shubert Organization» կազմակերպության համար։
Արտաքին հղումներ
Կատեգորիա:Նյու Յորքի թատրոններ Կատեգորիա:Բրոդվեյի թատրոններ
Ալեքսանդր Զակարլյուկա
Ալեքսանդր Արկադիի Զակարլյուկա ծնվել է հունիսի 24-ին 1995 թվականին, Կոհտլա-Յեռվե քաղաքում, որը գտնվում է Էստոնիայում, ազգությամբ ռուս-էստոնացի է։ էստոնական «Ներվա-Տրանս» ֆուտբոոլային ակումբի հարձակվող է։
Կարիերա
Ալեքսանդր Զեվերլյուկան սկսել է իր ֆուտբոլային կարիերան «Զենիթ» ֆուտբոլային ակումբում, բայց չկարողանալով ընդկրվել հիմնական կազմում, 2014 թվականին որոշում է կայացնում տեղափոխվել Նիժնի Նովգորոդի «Վոլգա» ֆուտբոլային ակումբ։ Նիժնի Նովգորոդում հանդես է եկել երիտասարդական հավաքականում։
2014 թվականին տեղափոխվել է Տուլայի «Արսենալ» ֆուտբոլային ակումբ, որի կազմում հանդես է եկել երիտասարդական հավաքականում։ Պրեմիեր Լիգայում «Արսենալ»-ի կազմում առաջին հանդիպումն անց է կացրել 2015 թվականի մարտի 21-ին, երբ Դմիտրի Ալենիչևը դեմ լինելով խաղը Մոսկվա տեղափոխելուն, խաղադաշտ դուրս բերեց փոխարինող կազմը «ԲԿՄԱ»-ի դեմ հանդիպման ժամանակ։ Խաղը ավարտվեց ի օգուտ բանակայինների 4-1 հաշվով ։
«Արսենալից»-ից հեռանալուց հետո խաղացել է Պենզայի «Զենիթ», իսկ հետո էստոնական «Ներվա-Տրանս» ակումբներում։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի հարձակվողներ Կատեգորիա:Էստոնացի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Զոլոտովկա (Չերյոխի վտակ)
Զոլոտովկա (Золотовка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Չերյոխա գետի ձախ ափից 44 կմ հեռավորության վրա։ Գետի երկարությունը կազմում է 12 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Խորհրդավոր Ալբերտ Նոբս
Խորհրդավոր Ալբերտ Նոբս (Albert Nobbs ), ռեժիսոր Ռոդրիգո Գարսիայի 2011 թվականի պատմական ֆիլմը, որի պրեմիերան կայացել է 2011 թվականի սեպտեմբերի 2-ին ։ Գլխավոր դերում հանդես է գալիս Գլեն Քլոուզը։ Գրող Ջորջ Մուրի «Ալբերտ Նոբսի արտասովոր կյանքը» պատմվածքի էկրանավորումն է։
Ֆիլմը «Օսկար»-ի է հավակնել 3 անվանակարգերում՝ «լավագույն դերասանուհի» (Գլեն Քլոուզ), «երկրորդ պլանի լավագույն դերասանուհի» (Ջանեթ Մակտիր) և «լավագույն դիմահարդարում»։
Սյուժե
Ֆիլմի գործողությունները տեղի են ունենում 19-րդ դարում։ 40-ամյա կինը՝ աղքատ սպասուհու արտամուսնական երեխան, ավելի քան քսան տարի քողարկվում է որպես տղամարդ ու մատուցող է աշխատում «Մորիսոն» հյուրանոցում, որպեսզի ողջ մնա տղամարդկանց կողմից բնակեցված Իռլանդիայում ։
Ստեղծում
Նկարահանումները սկսվել են 2010 թվականի դեկտեմբերին ։ Հելեն Դոուսի և Ջոյի դերում առաջարկվել է Ամանդա Սեյֆրիդը և Օրլանդո Բլումը, սակայն ֆիլմում նկարահավել են Միա Վասիկովսկան և Աարոն Թեյլոր-Ջոնսոնը։
Արտաքին հղումներ
Կատեգորիա:Lionsgate ֆիլմեր Կատեգորիա:Բրիտանական պատմական ֆիլմեր Կատեգորիա:Բրիտանական դրամա ֆիլմեր Կատեգորիա:Իռլանդական դրամա ֆիլմեր Կատեգորիա:Անգլերեն ֆիլմեր Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Բրիտանական ֆիլմեր
Կացին
Կացին, կտրող գործիք՝ կարճ բռնակով և բռնակին ամրացված աշխատանքային սայրով։ Կացնի տեսակներից է նաև ուրագը, որի շեղբը տեղադրված է բռնակին ուղղահայաց։ Կացինը հիմնականում օգտագործվում է փայտի հետ աշխատելու համար՝ չհաշված հազվադեպ բացառությունները։ Հնուց ի վեր կացինն օգտագործվում է նաև որպես սառը զենք, ավելի եզակի դեպքերում այն օգտագործվել է որպես նետվող զենք։
Կացնի շեղբը կացնակոթին ամրացնելու եղանակը ժամանակի ընթացքում զգալիորեն փոփոխվել է։ Առանց անցքի քարե կացինը ուղղակի կապվում էր բռնակին կամ տեղադրվում բռնակի վրայի բնիկի մեջ։ Բրոնզե կելտը (զինատեսակ) հարմարացվում էր հանգուցավոր բռնակին։ Ավելի ուշ կացնակոթը սկսեցին ամրացնել բռնակին վերևի (որոշ հին ռուսական, կարպատական) կամ ներքևի հատվածից։ Երկրորդ դեպքում հարկավոր է բռնակն ամրացնել սեպով ։
Պատմություն
Նախնադարյան ձեռքի կացին-հատիչը հաճախ մի կողմից սրված, իսկ մյուս կողմից կլորավուն քար էր։ Այդպիսի գործիքը (տարբեր տվյալներով մոտ 800-400 հազար տարվա պատմություն ունի) միաժամանակ օգտագործվել է որպես կացին, դանակ և քլունգ ։
Առաջին բռնակով կացիններն ի հայտ են եկել հին քարի դարի վերջում (35-12 հազար տարի առաջ)։ Կացինն օգտագործում էին փայտ կտրելու և այլ աշխատանքների համար։ Նոր քարի դարից սկսած՝ տարածում գտան քարե հղկված կացինները։ Էնեոլիթի դարաշրջանում ի հայտ եկան պղնձե շեղբով կացիններ, իսկ բրոնզի դարում՝ բրոնզե շեղբով կացինները, միևնույն ժամանակ շարունակում էին օգտագործել նաև քարե կացինները ։
Ոչ նպատակային կիրառություն
Գուշակության հնագույն տեսակներից մեկն արվել է կացնի օգնությամբ։ Գուշակության այդ ձևը կոչվել է աքսինոմանտիա (ἀξῑνο-μαντεία, - կացին և  - գուշակություն) ։
Ծանոթագրություններ
Կատեգորիա:Կտրող գործիքներ Կատեգորիա:Գործիքներ Կատեգորիա:Սառը զենքեր
Մարուսյա Մարտիրոսյան
Բալետմայստեր, ԽՍՀՄ ժողովրդական արտիստ Մաքսիմ Մարտիրոսյանի քույրը ։
Կենսագրություն
Աշխատել է Երևանի պատանի հանդիսատեսի (1944-1945), Կիրովականի Հովհաննես Աբելյանի անվան (1946-1948), Էջմիածնի (1948-1951) և Ալավերդու (1951-1953) շրջանային, Լենինականի Մռավյանի անվան (1953-1970) թատրոններում։ ԽՄԿԿ անդամ 1965 թվականից։ 1971 թվականից աշխատել է Երևանի դրամատիկական թատրոնում ։
Ծանոթագրություններ
Կատեգորիա:Հայ դերասանուհիներ
Իլովկա
Իլովկա (Иловка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Վելիկայա գետի ձախ ափից 132 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Հենրիկ Մարգարյան
Հենրիկ Ռուբենի Մարգարյան (սեպտեմբերի 17, 1925, Լենինական, Հայկական ԽՍՀ, ԱԽՖՍՀ, ԽՍՀՄ - հուլիսի 6, 2017, Երևան, Հայաստան), խորհրդային հայ կինոռեժիսոր, սցենարիստ, դերասան, ՀԽՍՀ արվեստի վաստակավոր գործիչ (1967)։
Կենսագրություն
Հենրիկ Մարգարյանը ծնվել է 1925 թվականին Լենինականում։ 1951 թվականին ավարտել է Երևանի գեղարվեստա-թատերական ինստիտուտը (Լևոն Քալանթարի արվեստանոցը) ։ 1955 թվականից աշխատել է «Հայֆիլմ» ստուդիայում։ Ստեղծել է գեղարվեստական և փաստագրական ֆիլմեր։ 1972 թվականից Հայաստանի հեռուստատեսային ստուդիայում իրականացրել է հեռուստատեսային բեմադրություններ ։ Ավելի քան 30 տարի ղեկավարել է Հայֆիլմին կից դերասանի դպրոց-ստուդիան ։
Արտաքին հղումներ
Կատեգորիա:Հայ կինոռեժիսորներ Կատեգորիա:Գյումրի քաղաքում ծնվածներ‎ Կատեգորիա:Սեպտեմբերի 17 ծնունդներ Կատեգորիա:1925 ծնունդներ Կատեգորիա:Հայ սցենարիստներ Կատեգորիա:Հայ դերասաններ Կատեգորիա:ՀԽՍՀ արվեստի վաստակավոր գործիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Հայ ուսուցիչներ Կատեգորիա:ԽՄԿԿ անդամներ
Կեբցա
Կեբցա (Кебца), գետ Ռուսաստանում, հոսում է Յարոսլավլի մարզով։ Գետաբերանը գտնվում է Կեբ գետի ձախ ափից 28 կմ հեռավորության վրա։ Գետի երկարությունը կազմում է 36 կմ, ավազանի տարածքը 155 կմ2 է։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա ։
Ծանոթագրություններ
Կատեգորիա:Ռուսաստանի գետեր
Բորիս Ուգարով
Բորիս Ուգարով (Борис Сергеевич Угаров, ), խորհրդային գեղանկարիչ, արվեստագիտության թեկնածու, մանկավարժ, պրոֆեսոր։ ԽՍՀՄ գեղարվեստի ակադեմիայի նախագահ (1983—1991)։
ԽՍՀՄ գեղարվեստի ակադեմիայի ակադեմիկոս (1978, թղթակից անդամ 1973)։ ԽՍՀՄ ազգային նկարիչ (1982)։ ԽՍՀՄ Պետական մրցանակի (1985) և Ի․ Ռեպինի անվան ՌԽՖՍՀ պետական մրցանակի (1976) դափնեկիր։ 1983 թվականից` ԽՄԿԿ անդամ։